internet vaartha 144 Views
న్యూఢిల్లీ : అమెజాన్‌ భారత్‌లో ప్రీమియం సేవలు ప్రారంభించింది. దేశంలోని 100 నగరాల్లో లాయల్టీ, చం దాల రాబడులను పెంచుకునేందుకు ప్రీమియం సేవలు ప్రారంభించింది. ఈ సేవల కింద అమెజాన్‌ ఒకటి, లేదా రెండురోజుల్లోనే ఉత్పత్తులు పంపిణీచేస్తుంది. వెబ్‌సైట్‌, యాప్‌లపై బుక్‌చేసిన ఆర్డర్లకు ఎటువంటి అదనపు వ్యయం ఉండదు. అంతేకాకుండా 30నిమిషాలు ముందు గానే డెయిలీ డీల్స్‌ ప్లాట్‌ఫామ్‌ను అందుకునే సౌకర్యం కల్పించింది. 20నగరాల్లోని వినియోగదారులు ఉదయం పూటపంపిణీ వ్యవస్థ ను రూ.50 సబ్సిడీతో పొందగలుగుతారు. సాలీనా రూ.999లుగా ప్రైమ్‌ చందా ఉంటుంది. వీరంతా ఒకటి, రెండురోజుల్లోనే సేవలు పొందుతారు. అంతేకాకుండా కస్టమర్లకు అవగాహన కోసం ప్రైమ్‌ వీడియోను కూడా విడుదల చేస్తోంది. నెట్‌ఫ్లిక్స్‌ సేవల తరహాలోనే ఉంటుంది. ఈ వీడియోసేవలు త్వరలోనే ప్రారంభిస్తారు. 300 మిలియన్‌ డాలర్లు భారత్‌లో పెట్టుబడులు పెడుతోంది. వినియోగదారు లకు ప్రైమ్‌ సేవలు రెండునెలలు ఉచితంగా అందు తాయి. అమెరికాలో ప్రైమ్‌ చందాలపరంగా కంపెనీ రాబడులను పెంచాయి. ఏడాదికి 99.99 డాలర్లుగా నిర్ణయించింది. అమెరికాలోని 46శాతం కుటుంబ వాసులు ప్రైమ్‌ సర్వీసులు కనీసం ఒక్కరికైనా ఉన్నట్లు సమాచారం. ఏడాదికి యుఎస్‌లో వినియోగదారులు 1100 డాలర్ల నుంచి 1200 డాలర్లుగా ఉంది. ఫ్లిప్‌కార్ట్‌ తన ఫస్ట్‌సర్వీస్‌ విధా నాన్ని పెండింగ్‌లో ఉంచడంతో అమెజాన్‌ తన కొత్త విధానం ప్రారంభించింది. కంపెనీ ఇటీవలే కొత్తగా ఆరు కేంద్రాలను ప్రారంభించింది. 2.5 మిలియన్‌ల చదరపు అడుగుల విస్తీర్ణంలో పది రాష్ట్రాల్లో గోదాముల వ్యవస్థను సైతం ప్రారంభించింది. భారత్‌ ఇ-కామర్స్‌రంగంలోనే అగ్రగామి సంస్థగా మారింది.